Di tmeti taqbaylit tayemmat d yelli-s icarkiten-t wassaɣ lqayen s waṭas, d assaɣ n leḥmala d leḥnana, acku yal yiwet tefhem tayeḍ, tudert-nsent d yiwet carkent iɣeblan, ta tetthulfu s ta, ɣef wanect-a tameṭṭut mi ara tesɛu iɣeblan tḥekku-ten i yemma-s mebla akukru, acku ala nettat ara yilin d tamḥadit-ines ad as-temmel abrid n ṣṣwab. Deg wungal-agi assaɣ yellan gar uwadem Cabḥa akked yemma-s Xelluǧa, d assaɣ n ttar d karruh akken id-tenna tmarut: “ tikwal akrah-agi d nneḥs-agi yettuɣal amzun akken d awrat ara t-id-twarteḍ amzun akken ad yuɣal d ttar ad yili lɛebd yelha maɛna mi ara yesɛeddi taswiɛt n ddiri, yettuɣal-as d akrah, ad ikreh mmi-s, yezmer ad ikreh yelli-s yzmer ad ikreh amdakel-is , izmer ad ikreh ula d iman-is; tanefsit n Xelluǧa d tanefsit yuḍnen, izmer ad d-iniɣ aka-gi, tessars-d gar wallen-is yelli-s syen twala tamɣart-is, tsemma-as am nettat iwakken ayen i astexdem temɣart-is ad t-id-terr deg-s”68.